stanford-oval/wikipedia huggingface dataset:
יון פופסקו-גופו

| --- | --- |

 לידה:  1 במאי 1923 בוקרשט, רומניה
 פטירה:  29 בנובמבר 1989 (בגיל 66) רועטי, ולצ'ה
 מדינה:  רומניה 
 
יון פופסקו-גופו (ברומנית: Ion Popescu-Gopo; ‏1 במאי 1923, בוקרשט – 28 בנובמבר 1989, רועטי, ולצ'ה) היה גרפיקאי ואנימטור רומני, סופר, במאי קולנוע ושחקן יליד בוקרשט, רומניה. הוא היה אישיות בולטת בקולנוע הרומני ומייסד בית הספר הרומני המודרני לקריקטורות. הוא היה, יחד עם ליביו צ'וליי ומירל אילישיו, אחד האמנים הרומנים המעטים שזכו בפרס בקאן במאה ה-20. סרטו "Scurtă Istorie" (היסטוריה קצרה) זכה בפרס "דקל הזהב הקצר" לסרט הקצר הטוב ביותר בשנת 1957. סרטו משנת 1965 "המור הלבן" נכנס לפסטיבל הקולנוע הבינלאומי הרביעי במוסקבה שם זכה בפרס הבמאי הטוב ביותר. בשנת 1969 היה חבר חבר המושבעים בפסטיבל הקולנוע הבינלאומי השישי במוסקבה. בשנת 1977 היה חבר בחבר המושבעים בפסטיבל הקולנוע הבינלאומי העשירי במוסקבה. בשנת 1983 היה חבר מושבעים בפסטיבל הקולנוע הבינלאומי ה-13 במוסקבה.
יון פופסקו-גופו למד (אך מעולם לא סיים את לימודיו) באקדמיה לאמנויות יפות בבוקרשט. הוא השתתף גם בקורסי אנימציה במוסקבה. הוא עשה את מריה, מיראבלה שהיא הפקה משותפת רומנית-רוסית.
הקריירה שלו החלה כמעצב וכקריקטוריסט בשנת 1939, בלפרסם ולערוך קריקטורות בעיתונים. ב-1949 הביא את הופעת הבכורה שלו בתעשיית הקולנוע עם "Punguţa cu doi bani" (תיק עם שני מטבעות). מאז 1950 החל לעבוד ב-Studioul Cinematografic Bucureşti (סטודיו סינמטוגרפי בוקרשט) במחלקת האנימציה, שעברה מאוחר יותר לאולפן אנימציה נפרד, אנימפילם.
דמותו המצוירת הידועה ביותר היא גבר שחור ולבן המכונה לפעמים "האיש הקטן של גופו" על שם יוצרו. מאוחר יותר בחייו התוודה פופסקו-גופו כי ניסה להתחיל "מרד נגד דיסני". גופו לא הצליח לעלות על דמויות האנימציה של דיסני בצבע וביופי, לכן ניסה להיות עמוק יותר במסר ובחומר ולפשט את הצורה והטכניקות בהן נעשה שימוש. שלא כמו הדמויות המצוירות של דיסני, הדמויות המצוירות של פופסקו-גופו היו בשחור לבן, מעוצבות בקווים פשוטים.
יון פופסקו-גופו נפטר ב-29 בנובמבר 1989, שבועות ספורים לפני המהפכה הרומנית. הוא לקה בהתקף לב כשניסה לדחוף את מכוניתו, תקועה בשלג, למוסך שלו. מותו היה הצעד הראשון לנפילת אולפני האנימציה הרומניים Animafilm, שלימים סבלו מבעיות פיננסיות לאחר המהפכה ב-1989.
הערות שוליים

↑  "Cannes Film Festival, All Awards". festival-cannes.fr. אורכב מ-המקור ב-25 בדצמבר 2013. {{cite web}}:  (עזרה)
↑  "4th Moscow International Film Festival (1965)". MIFF. אורכב מ-המקור ב-2013-01-16. נבדק ב-2012-12-03.
↑  "6th Moscow International Film Festival (1969)". MIFF. אורכב מ-המקור ב-2013-01-16. נבדק ב-2012-12-17.
↑  "10th Moscow International Film Festival (1977)". MIFF. אורכב מ-המקור ב-2013-01-16. נבדק ב-2013-01-07.
↑  "13th Moscow International Film Festival (1983)". MIFF. אורכב מ-המקור ב-2013-11-07. נבדק ב-2013-01-28.
| --- | --- |
בקרת זהויות :  BNE: XX1731605  BnF: cb17804493d (data)  GND: 1088596401  ISNI: 0000 0000 6043 0134  LCCN: no2010134950  VIAF: 87507105   WorldCat (עם VIAF): 87507105 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יון פופסקו-גופו".
טיטאנובואה

| טיטאנובואה |
| --- | --- |
 
תקופה
פלאוקן, 60–58 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: חנקיים
תת־משפחה:: חנקים
סוג:: טיטאנובואה
מין:: טיטאנובואה קרג'וננסיס
שם מדעי
 Titanoboa cerrejonensis ‏הד ובלוך ובורק ופולי וחארמיו, 2009

טיטאנובואה (שם מדעי: Titanoboa) הוא סוג נכחד של נחש ענק שחי לפני 58 עד 60 מיליון שנים בתקופת הפלאוקן, כ-10 מיליון שנים לאחר הכחדת הקרטיקון-שלישון. המין המוכר היחידי הוא ה-Titanoboa cerrejonensis, הנחש הגדול ביותר שנמצא אי פעם.
פירוש השם טיטאנובואה הוא בואה ענק, שמו של ה-Titanoboa cerrejonensis נלקח משם המכרה בו התגלו המאובנים.
גודל

החוקרים שהשוו את גודל וצורת החוליות המאובנות לחוליות של נחשים חיים הסיקו שה-T. cerrejonensis הגיע לאורך מרבי של בין 12 ל-15 מטרים, משקלו היה כ-1,135 ק"ג ובחלקו העבה ביותר היה קוטר כמטר אחד.
מיקום

ב-2009 הודיעו מספר חוקרים כי גילו מאובנים של 28 נחשים מהמין T. cerrejonensis במכרות הפחם קרחון (Cerrejón) בלה גווחירה, קולומביה. לפני הגילוי האחרון נמצאו מספר מאובנים של חוליות מתקופת הפלאוקן באזורים הטרופיים העתיקים של אמריקה הדרומית.
אקלים

מכיוון שנחשים הם בעלי דם קר הממצאים החדשים מרמזים שאזורי המחיה של הטיטאנובואה היו חמים יותר מכפי ששיערו קודם והטמפרטורה הממוצעת הייתה כ-30 מעלות. הטמפרטורה החמה אפשרה לנחשים להגיע לגודל גדול יותר בהשוואה לנחשים שחיים כיום, בדומה לבעלי חיים בעלי דם קר החיים כיום כשהפרטים הגדולים יותר חיים באזור הטרופי החם ואילו פרטים קטנים יותר חיים רחוק מקו המשווה באזורים חמים פחות.
בתרבות

נחש קדום זה הופיע במשחקים עולם היורה: המשחק וJurassic World: Alive.
הערות שוליים

↑  Never Leather, Samantha The Python Dies at the Zoo, הניו יורק טיימס, 22 בנובמבר 2002
יחסי יוון–סיישל

| יחסי יוון–סיישל |
| --- | --- |
יוון: סיישל


יוון: סיישל
שטח (בקילומטר רבוע)
131,957: 455
אוכלוסייה
10,020,238: 131,009
תמ"ג (במיליוני דולרים)
238,206: 2,141
תמ"ג לנפש (בדולרים)
23,773: 16,346
משטר
דמוקרטיה: רפובליקה

יחסי יוון–סיישל הם יחסי החוץ בין יוון לסיישל.
סקירה כללית

שתי המדינות כוננו יחסים דיפלומטיים ב-16 ביולי 1980 והיחסים בין יוון לסיישל טובים מאוד. מספר מצומצם מאוד של אזרחים ממוצא יווני מתגוררים כיום באיים. אין כנסייה אורתודוקסית או פעילות קהילה יוונית אחרת.
איי סיישל הם חלק מקבוצת המדינות המבודדות הקטנות הנכללות בתוכנית "ניריוס" במימון הסיוע ההלני להגנה על הסביבה, המיושמת בשיתוף עם הארגון האירופי למשפט ציבורי (NGO).
נציגויות דיפלומטיות

יוון מיוצגת בסיישל באמצעות שגרירותה בניירובי, קניה, ובנוסף מחזיקה קונסוליית כבוד בוויקטוריה.
סיישל מיוצגת ביוון באמצעות שגרירותה בפריז, צרפת.
יחסי ג'יבוטי – הממלכה המאוחדת

| יחסי ג'יבוטי – הממלכה המאוחדת |
| --- | --- |
ג'יבוטי: הממלכה המאוחדת


ג'יבוטי: הממלכה המאוחדת
שטח (בקילומטר רבוע)
23,200: 243,610
אוכלוסייה
1,172,573: 69,242,094
תמ"ג (במיליוני דולרים)
4,099: 3,340,032
תמ"ג לנפש (בדולרים)
3,495: 48,237
משטר
רפובליקה: רפובליקה פדרלית

שר החוץ של ג'יבוטי מחמוד עלי יוסוף נפגש עם מקבילו הבריטי ויליאם הייג בלונדון, 2013
יחסי ג'יבוטי–הממלכה המאוחדת הם היחסים הדו-צדדיים בין ג'יבוטי והממלכה המאוחדת.
היסטוריה > סומלילנד הצרפתית

באמצע המאה ה-19 החל המרוץ לאפריקה בו ניסו מעצמות המערב להשתלט על שטחים נרחבים באפריקה. החל משנות ה-50 של המאה ה-19 החלה צרפת להשתלט על שטח בצפון סומליה ובמרכזו עיר הנמל ג'יבוטי. בתחילת שנות ה-80 של המאה ה-19 השתלטה צרפת על השטח והקימה בו מושבה. ב-1888 חתמה בריטניה על הסכם עם צרפת שתיחם את שטחי המושבות של שתי המעצמות, והקימה פרוטקטורט בשם "סומלילנד הבריטית". סומלילנד הצרפתית קמה באופן רשמי ב-1896.
בסוף המאה ה-19 הייתה סומליה מחולקת למעשה לשטח סומלילנד הבריטית, לשטח סומלילנד הצרפתית, ולשטח סומלילנד האיטלקית שהפך לחלק ממזרח אפריקה האיטלקית שכללה את שטחי סומלילנד האיטלקית, אתיופיה ואריתריאה.
היסטוריה > במלחמת העולם השנייה

לאחר תבוסת צרפת במסגרת המערכה על צרפת החליט מפקד הצבא הצרפתי במושבה פול לואי לז'נטיום להמשיך בלחימה לצד צרפת החופשית, אך השלטונות האזרחים החליטו לעמוד לצד צרפת של וישי. במהלך המערכה במזרח אפריקה היה מצבה של סומלילנד הצרפתית רגיש במיוחד. ג'יבוטי נתפסה כנמל אסטרטגי במאבק שבין האימפריה הבריטית ואיטליה הפאשיסטית על השליטה באזור סומליה, אתיופיה ואריתריאה. במהלך המערכה הטילה בריטניה מצור ימי על סומלילנד הצרפתית. על אף ניסיונותיו החוזרים והנשנים של לז'נטיום לשכנע את אנשי המושבה כי יעברו לצד צרפת של וישי, נותרה המושבה בסירובה. מושל המושבה דיכא ביד רמה כל ניסיון להצטרף לכוחותיו של לז'נטיום, והטיל עונש מוות על אלו שהטיפו לכך.
רק בדצמבר 1942 לאחר מבצע לפיד בו כבשו בעלות הברית את מושבות צרפת בצפון אפריקה, והשתלטות גרמניה הנאצית על "האזור החופשי" בצרפת, הודיעו אנשי סומלילנד הצרפתית על תמיכתם באנשי צרפת החופשית.
עד לסיום מלחמת העולם השנייה נותרה סומלילנד הצרפתית תחת שליטה צבאית בריטית וממשל אזרחי צרפתי. ב-1946 קיבלה המושבה מעמד של "טריטוריה שמעבר לים".
היסטוריה > היחסים כיום

בשנת 1977 הוקמה המדינה ג'יבוטי, ולאחר שקיבלה את עצמאותה היא כוננה יחסים דיפלומטיים עם בריטניה.
נציגויות דיפלומטיות

בריטניה מחזיקה בג'יבוטי קונסוליה כללית בעיר ג'יבוטי, ואילו לג'יבוטי אין אף נציגות דיפלומטית בבריטניה.
יחסי יוון–סלובקיה

| יחסי יוון–סלובקיה |
| --- | --- |
יוון: סלובקיה


יוון: סלובקיה
שטח (בקילומטר רבוע)
131,957: 49,035
אוכלוסייה
10,020,238: 5,498,707
תמ"ג (במיליוני דולרים)
238,206: 132,794
תמ"ג לנפש (בדולרים)
23,773: 24,150
משטר
רפובליקה

יחסי יוון–סלובקיה הם יחסי החוץ בין יוון לסלובקיה.
רקע

היחסים הדיפלומטיים בין יוון לסלובקיה החלו כאשר סלובקיה קיבלה עצמאות ב-1 בינואר 1993, ואילו ייצוגה של יוון בסלובקיה נמשך מהקמת השגרירות היוונית בברטיסלבה בספטמבר 1996. הצטרפותה של סלובקיה למוסדות אירו-אטלנטיים (האיחוד האירופי ונאט"ו) בשנת 2004 חיזקה עוד יותר את היחסים היוונים-סלובקיים, שמעבר לממד הבילטרלי שלהם, כוללים שיתופי פעולה כשותפי האיחוד האירופי ובעלי ברית של נאט"ו.
יחסי חינוך בין המדינות מוסדרים על ידי הסכם 1976 בנושא שיתוף פעולה תרבותי וחינוכי בין יוון לצ'כוסלובקיה. הוסכם כי ההסכם יישאר בתוקף לאחר פירוק צ'כוסלובקיה. בסלובקיה נלמדת השפה היוונית המודרנית בבית הספר לפילוסופיה של אוניברסיטת קומניוס בברטיסלבה, עם כ-70 סטודנטים ו-3 מרצים. 1,400 סטודנטים יוונים מתגוררים בסלובקיה.
קיימת קהילה יוונית קטנה בסלובקיה. יש איגוד ידידות לסלובנית-יוונית, שרוב חבריו הם סלובקים. יוון היא יעד התיירות השני הפופולרי ביותר בקרב סלובקים (120,000 מבקרים בשנה). הסכם לשיתוף פעולה בתחום התיירות קיים מאז 1980.
נציגויות דיפלומטיות

יוון מחזיקה בסלובקיה שגרירות בברטיסלבה בלבד.
סלובקיה מחזיקה ביוון שגרירות באתונה ו-2 קונסוליות בחאניה וסלוניקי.
יחסי יוון–עומאן

| יחסי יוון–עומאן |
| --- | --- |
יוון: עומאן


יוון: עומאן
שטח (בקילומטר רבוע)
131,957: 309,500
אוכלוסייה
10,020,238: 5,334,472
תמ"ג (במיליוני דולרים)
238,206: 108,192
תמ"ג לנפש (בדולרים)
23,773: 20,282
משטר
דמוקרטיה: מונרכיה חוקתית

סולטאן עומאן קאבוס בן סעיד אאל סעיד (מימין) מארח את שר החוץ של יוון יורגוס קטרונגלוס (אנ'), אפריל 2019
יחסי יוון–עומאן הם יחסי החוץ בין יוון לעומאן.
סקירה כללית

יוון כוננה יחסים דיפלומטיים עם עומאן במרץ 1974, ואילו הסמכת שגרירי שתי המדינות התקיימה בשנת 1980. ליוון ולעומאן יש יחסים טובים, במיוחד ברמה הפוליטית, שכן קיימת גישה משותפת בנושאים בינלאומיים רבים ושיתופי פעולה במסגרת ארגונים בינלאומיים.
לא קיימת קהילה יוונית בעומאן, אולם כ-20 יוונים נרשמו כמתגוררים בקבע בעומאן.
נציגויות דיפלומטיות

יוון מיוצגת בעומאן באמצעות שגרירותה בריאד, ערב הסעודית, ובנוסף מחזיקה קונסוליה במסקט.
עומאן מיוצגת ביוון באמצעות שגרירותה ברומא, איטליה.
י' באייר

י' באייר הוא היום העשירי בחודש השמיני 
בשנה העברית, למניין החודשים מתשרי, והיום העשירי בחודש השני 
למניין החודשים מניסן. י' באייר לעולם לא יחול, בלוח העברי הקבוע, בימים ראשון, שלישי ושישי, ועל כן הוא משתייך לקבוצת הימים הנקראת "לא אגו".
חגים ואירועים החלים ביום זה

היום העשרים וחמישה של ספירת העומר
על פי מגילת תענית בתרא והשולחן ערוך, ראוי להתענות, מפני שלוש צרות: "מת עלי, ושני בניו, ונשבה ארון ה' "
יום הרצל
אירועים היסטוריים ביום זה

על פי המסורת, תבוסת ישראל בקרב אבן העזר. בקרב זה נהרגו "שלושים אלף רגלי", בהם חפני ופינחס, שני בני עלי הכהן, ונשבה ארון הברית על ידי הפלשתים. בהיוודע לעלי הכהן גודל האסון, נפל מכיסאו, שבר את מפרקתו ומת.
הרב שמואל קרויזר-ירושלמי קבע שתאריך זה הוא גם יום חורבן משכן שילה.
לציון אירועים אלה, מתקיים (מאז שנת ה'תשע"ה), כנס לימוד תורה בשילה. כמו כן, מתקיים הילולה בציון קברו של עלי הכהן, סמוך לשילה הקדומה.
ה'תש"ח – מלחמת העצמאות – כוח פלמ"ח בפיקוד דוד אלעזר פורץ לרובע היהודי בירושלים דרך שער ציון.
נולדו

ה'תר"ך – בנימין זאב הרצל, חוזה המדינה ומייסד הציונות (נפטר בה'תרס"ד)
ה'תרכ"ד – נתן בירנבוים, הוגה דעות יהודי אוסטרי (נפטר בה'תרצ"ז)
ה'תרל"ד – רבי בנציון הלברשטאם, האדמו"ר השני מבאבוב ומקים רשת ישיבות עץ חיים בגליציה.
ה'תש"ט – בילי ג'ואל, מוזיקאי וזמר אמריקאי ממוצא יהודי
ה'תשי"ב – משה גפני, יו"ר סיעת דגל התורה וח"כ.
נפטרו

עלי הכהן ושני בניו (שולחן ערוך, אורח חיים, סימן תק"פ, סעיף ב')
ד'תתס"ג – הרי"ף (רבי יצחק אלפסי), ראש ישיבה בצפון אפריקה ובספרד ומגדולי פוסקי ההלכה הראשונים, נודע בשל חיבורו הלכות רב אלפס. (נולד בד'תשע"ג)
ה'תמ"א – רבי משה בן אברהם מגזע צבי, מחבר "תפארת למשה".
ה'תקנ"ב – רבי יוסף תאומים, מחבר "פרי מגדים" על ה"שולחן ערוך"
ה'תקע"ד – אליקים בן אברהם, רב, פילוסוף ומקובל יהודי־אנגלי
ה'תרל"ד – רבי יצחק יהודה יחיאל ספרין, האדמו"ר מקומרנא
ה'תרמ"ב – רבי דוד טברסקי מטולנה, אבי חסידות טולנה.
ה'תרע"ו – שלום עליכם, מגדולי הסופרים ביידיש
ה'תרפ"ה – הרב יהודה ליב גורדין, הגאון מלומז'ה
ה'תש"ד – יצחק קצנלסון, משורר בלארוסי יהודי, נרצח באושוויץ
ה'תש"ה – הרב צבי הירש הורוביץ, רב בדרזדן שבגרמניה ומחוקרי התלמוד ירושלמי (נולד ב-ה'תרל"ב)
ה'תשכ"ה – הרב יצחק אייזיק קרסילשציקוב, מחבר הפירוש "תבונה" על תלמוד ירושלמי
ה'תשס"ד – שמעון אבן, מחלוצי מדעי המחשב בישראל
ה'תשס"ה – בתיה גור, סופרת ישראלית (נולדה ב-ה'תש"ז)
ה'תשע"ח – הרב חיים ישעיהו הדרי, ראש הישיבה הראשון של ישיבת הכותל במשך למעלה משלושים שנה ולאחר מכן כיהן כנשיא הישיבה (נולד ב-ה'תרצ"ד)
ט' באייר – י"א באייר
אייר
הערות שוליים

↑  שולחן ערוך, אורח חיים, סימן תק"פ, סעיף ב'
↑  בספר "מעם לועז" על ספר שמואל
↑  בני טוקר, כתבה וריאיון בנושא, באתר ערוץ 7, 30 באפריל 2015
שלט רחוב המאזכר את י' באייר, כיום הפטירה של עלי הכהן. השלט ניצב בשילה, המקום בו הוא פעל ונפטר
טיילייגר

| טיילייגר |
| --- | --- |
טיילייגר עם הוריו טיילייגר עם הוריו
מיון מדעי
ממלכה:: בעלי חיים
מערכה:: מיתרניים
מחלקה:: יונקים
סדרה:: טורפים
משפחה:: חתוליים
סוג:: פנתר
מין:: צאצא של זכר טיגריס ונקבת לייגר
טיילייגר (באנגלית: Tiliger) הוא בן-כלאיים נדיר מדרגה שנייה ממשפחת החתוליים. הטיילייגר הוא תוצר של הכלאה בין טיגריס לנקבת לייגר, קרי בן כלאיים של זכר טיגריס ונקבה שהיא עצמה בת כלאיים של אריה ונקבת טיגריס. הטיילייגרים הראשונים בעולם נולדו ב-16 באוגוסט 2007 בפארק הזואולוגי האינטראקטיבי גרולד וויין בווינווד, אוקלהומה לנקבת לייגר וטיגריס בנגלי לבן. בדומה ללייגרים, הטיילייגרים גדולים באופן ניכר מטיגריסים ואריות. ב-7 במרץ 2013 תועדה המלטה נוספת של גורי טיילייגר בפארק גרולד וויין, הפעם לאב טיגריס סיבירי.
הצירוף ההיפותטי המקביל של הטיילייגר, הלייגריס (בן ללייגר ונקבת טיגריס) אינו אפשרי, מאחר שזכרי הלייגר אינם פוריים.
ראו גם

כלאי חתוליים
לייגר
הערות שוליים

↑  "Liger cubs nursed by dog in China" (באנגלית בריטית). 2011-05-24. נבדק ב-2019-02-25.
↑  BarcroftTV, Taligers: Half Tiger Half Liger Cubs Born In USA, BuzzFeed (באנגלית)
יון קלוגרו

| --- | --- |
 ֻֻ
 לידה:  14 בפברואר 1902 דורוחוי, רומניה 
 פטירה:  22 במאי 1956 (בגיל 54) בוקרשט, הרפובליקה העממית הרומנית 
 מדינה:  רומניה 
 שפות היצירה:  רומנית 
 תקופת הפעילות:  מ-1920 
 הושפע מ:  אורמוז, יון לוקה קאראג'אלה 
 
יון קלוגרו (רומנית: Ion Călugăru; ‏ נולד בשם בנו קרויטורו; Beno Croitoru;‏ 14 בפברואר 1902 - 22 במאי 1956), סופר, מחזאי ופובליציסט יהודי רומני.
חייו

יון קלוגרו נולד בעיר דורוחוי, רומניה. הוא למד בעיר הולדתו ובבוקרשט. ספר הביכורים שלו, "הסוסים של צ'יביצ'יוק" (Caii lui Cibicioc), סיפורים על העיירה הרומנית, הופיע כבר בשנת 1923. בשנות ה-30 הוא הפך לאחד מהלוחמים בפשיזם ברומניה, בעיקר בעזרת קולמוסו המושחז.
בנובמבר 1942 נכלל ברשימת הסופרים היהודים שנאסרו לפרסום ברומניה תחת משטר אנטונסקו.
מספריו

1923 Caii lui Cibicioc "הסוסים של צ'יביצ'יוק", סיפורים.
1926 Paradisul static "גן העדן הסטטי", פרוזה מודרנית.
1930 Abecedar de povestiri populare "אלפון של סיפורים עממיים".
1931 Omul de după uşă "האיש שמאחורי הדלת", רומאן.
1934 Don Juan Cocoşatul "דון ז'ואן הגיבן", רומאן.
1936 Copilăria unui netrebnic "ילדותו של לא יוצלח".
1947 Ion şi Salomeea "יוחנן ושלומית", מחזה.
1948 Lumina primăverii "אור האביב".
1949 Clovnul care gîndeşte "הליצן החושב", מחזה.
1958 Casa şoarecilor "בית העכברים", אסופת סיפורים שהודפסו בכתבי עת שונים. האסופה יצאה לאחר מותו.
יחסי מרוקו–קנדה

| יחסי מרוקו–קנדה |
| --- | --- |
מרוקו: קנדה


מרוקו: קנדה
שטח (בקילומטר רבוע)
446,550: 9,984,670
אוכלוסייה
38,168,990: 39,838,945
תמ"ג (במיליוני דולרים)
141,109: 2,140,086
תמ"ג לנפש (בדולרים)
3,697: 53,718
משטר
מונרכיה חוקתית

יחסי מרוקו–קנדה הם היחסים הדיפלומטיים הרשמיים שבין ממלכת מרוקו לבין קנדה. שתי המדינות כוננו את יחסיהן הדיפלומטיים עם עצמאותה של מרוקו בשנת 1956. שתי המדינות הן חברות מלאות בלה פרנקופוני. בקנדה חיים 100,000 מהגרים מרוקאים.
ייצוג

מרוקו מיוצגת בקנדה באמצעות שגרירות שהיא מחזיקה באוטווה, בירת המדינה, וקונסוליה כללית שהיא מחזיקה במונטריאול, אחת הערים הגדולות בה.
קנדה מיוצגת במרוקו באמצעות שגרירות שהיא מחזיקה ברבאט, בירת מרוקו.
יחסי המלדיביים–טורקיה

| יחסי המלדיביים–טורקיה |
| --- | --- |
המלדיביים: טורקיה


המלדיביים: טורקיה
שטח (בקילומטר רבוע)
298: 783,562
אוכלוסייה
528,271: 87,527,097
תמ"ג (במיליוני דולרים)
6,600: 1,108,022
תמ"ג לנפש (בדולרים)
12,494: 12,659
משטר
רפובליקה נשיאותית: משטר נשיאותי

יחסי המלדיביים–טורקיה הם יחסי החוץ בין האיים המלדיביים וטורקיה. היחסים הדיפלומטיים בין המדינות כוננו בשנת 1979. בין שתי המדינות יש יחסים טובים, בעיקר בתחומי התיירות וההגנה, תוך שהם מקיימות שיתוף פעולה הדוק בפלטפורמות בינלאומיות, כולל האו"ם והארגון לשיתוף פעולה אסלאמי (OIC).
היסטוריה

האיים המלדיביים נהנו מסיוע שהעניקה טורקיה, במיוחד בעקבות רעידת האדמה והצונאמי באוקיינוס ההודי בשנת 2004. בשנת 2019, בביקורו של השר לענייני פנים במלדיביים, אימרן עבדאללה באנקרה, נשבעה טורקיה לסייע ברפורמת הכלא במלדיביים.
ביקורים דיפלומטיים

הביקור הרשמי הראשון מטורקיה באיים המלדיביים מאז כינון היחסים הדיפלומטיים היה ב-9 בפברואר 2005, אז ביקר ראש הממשלה רג'פ טאיפ ארדואן באיים המלדיביים בעקבות רעידת האדמה ואסון הצונאמי בדרום מזרח אסיה ב-26 בדצמבר 2004. ביקורו של שר החוץ המלדיבי עבדוללה שהיד בטורקיה בתאריכים 15–21 באפריל 2008, היה הביקור הרשמי הראשון של האיים המלדיביים בטורקיה.
יחסים כלכליים

היקף הסחר בין שתי המדינות עמד על 39.6 מיליון דולר בשנת 2017. היקף הסחר צמח ל-64.5 מיליון דולר בשנת 2018. אין מנגנוני שיתוף פעולה כלכלי דו-צדדי בין שתי המדינות.
נציגויות דיפלומטיות

טורקיה מיוצגת במלדיביים באמצעות שגרירותה בניו דלהי, הודו.
המלדיביים מיוצגת בטורקיה באמצעות נציגותה במשרד האו"ם בז'נבה, שווייץ.
יורם שניידר

יורם (פטר) שניידר (נולד ב-31 באוקטובר 1941) הוא שחיין עבר, אלוף ישראל ושיאן ישראל בשחייה שהשתתף באולימפיאדת רומא (1960) במדי נבחרת ישראל. בעל מדליית כסף ממשחקי אסיה ובעל ארבע מדליות מהמכביה (השישית 1961 והשביעית 1965). שניידר זכה 9 פעמים ברציפות באליפות ישראל במשחה ל-100 מטר גב (1959–1967) ו-6 פעמים ברציפות באליפות ישראל במשחה ל-200 מטר גב (1962–1967).
ביוגרפיה

יורם (פטר) שניידר נולד בבנימינה להורים יוצאי גרמניה. בהיותו בן שלוש עברה המשפחה לקריית עמל בעקבות עבודתו של אביו בבית חרושת למלט "נשר". כאן גדל, למד והקים את משפחתו ברבות הימים. כשהיה בן 11 נפרדו הוריו. מגיל צעיר החל לשחות. הוריו נהגו לקחת אותו לבריכת המים המלוחים של בת גלים בחיפה פעם בשבוע ובחופשות בית הספר. נוסף על השחייה הוא שיחק כדורסל ב"קבוצת הנוער אלכסנדר". הוא החל להתאמן בשחייה בשנת 1955 עם פתיחתה של בריכת "חנה סנש" בקרית עמל, בקבוצת השחייה של הפועל קריית טבעון בהדרכתו של מיכה קניץ. בהמשך הצטרף לאימוני השחייה של הנבחרת הלאומית בהדרכתו של יוסף טלקי. בעונת החורף התאמן בבריכת המים החמימים של מעיינות "גן השלושה" או בבריכה המחוממת של מלון ה"שרון" בהרצליה. לעיתים, אף הרחיקו עד לבריכת ימק"א ירושלים.
ביוגרפיה > 1959

בתחרויות שחייה של אסק"א שנערכו בלינץ, ביולי 1959 זכה שניידר במדליית זהב במשותף עם אלוף הנוער האוסטרי במשחה ל-100 מטר גב בתוצאה של 1:12.4 דקות. חודש לאחר מכן, בתחרות שנערכה בבריכת השחייה בבת גלים בחיפה באוגוסט הוא קבע במשחה ל-100 מטר גב שיא ישראלי חדש של 1:09.3 דקות.
ביוגרפיה > 1960

בתחרויות מבחן למשחקים האולימפיים שנערכו בכפר המכבי ביוני 1960 קבע שניידר את שיאו הישראלי הראשון במשחה ל-200 מטר גב בתוצאה של 2:36.2 דקות.
ביוגרפיה > 1960 > אולימפיאדת רומא

באולימפיאדת רומא (1960) סיים שניידר במקום ה-33 במשחה ל-100 מטר גב בתוצאה של 1:11.1 דקות. בנוסף, הוא סיים במקום ה-17 והלפני אחרון במשחה שליחים 4x100 מטר מעורב ביחד עם גרשון שפע, יצחק לוריא ועמירם טראובר בתוצאה של 4:37.6 דקות, הוא שחה את סגנון הגב בתוצאה של 1:11.3 דקות.
ביוגרפיה > 1961 > כינוס הפועל

בתחרויות השחייה של כינוס הפועל שנערכו בבריכת "גלי גיל", ברמת גן במאי 1961 זכה שניידר במדליית זהב במשחה ל-200 מטר גב בתוצאה של 2:37.9 דקות. בתחרות שחייה שנערכה בגבעת חיים ביולי אותה שנה הוא קבע במשחה ל-50 מטר גב שיא ישראלי חדש של 31.1 שניות. בתחרות שחייה שנערכה בספטמבר אותה שנה הוא קבע במשחה ל-200 מטר גב שיא ישראלי חדש של 2:33.0 דקות.
ביוגרפיה > 1964

בתחרות שחייה שנערכה ביפעת באוגוסט 1964 קבע שניידר במשחה ל-200 מטר גב שיא ישראלי חדש של 2:28.5 דקות.
ביוגרפיה > 1965 > המכביה

בתחרות השחייה של המכביה השביעית שנערכה בבריכת גלית שביד אליהו, בתל אביב באוגוסט 1965 זכה שניידר במדליית ארד במשחה ל-200 מטר גב בתוצאה של 2:29.6 דקות. בנוסף, היה שותף לשיא ישראלי חדש במשחה שליחים 4x100 מטר מעורב בתוצאה של 4:22.3 דקות.
ביוגרפיה > 1966

בתחרות מבחן שנערכה בבריכת גלית ביוני 1966 קבע שניידר במשחה ל-100 מטר גב שיא ישראלי חדש של 1:07 דקות והצטרף לנבחרת השחייה הלאומית שיצאה למסע תחרויות בינלאומיות באירופה.
ביוגרפיה > 1966 > משחקי אסיה

במשחקי אסיה שנערכו בבנגקוק בדצמבר אותה שנה זכה שניידר במדליית כסף במשחה שליחים 4x100 מטר מעורב ביחד עם גרשון שפע, אברהם מלמד ומשה גרטל בשיא ישראלי חדש של 4:18.4 דקות.
ביוגרפיה > 1967

בתום אליפות ישראל בשחייה שנערכה באוקטובר 1967 לאחר שקבע שני שיאים ישראלים במשחה ל-100 מטר גב בתוצאה של 1:05.8 דקות ובמשחה ל-200 מטר גב בתוצאה של 2:25.4 דקות, הודיע שניידר על פרישתו משחייה תחרותית.
מאמן שחייה

לאחר הפרישה השיג שניידר תואר ראשון בחינוך גופני. הוא עבד כמאמן שחייה בקבוצת השחייה של הפועל מגידו, הפועל קריית טבעון וכיום מאמן בקבוצת השחייה של הפועל עמק יזרעאל. בעבר שימש כמרצה במסלול הכשרת מורים לחינוך גופני ומדריכי שחייה במכללת אוהלו.
שחיין למסטרס

בשנים האחרונות משתתף שניידר בתחרויות שחייה למסטרס והחזיק בשיאי ישראל לגילאים שונים.
ראו גם

ישראל במשחקי אסיה
הערות שוליים

↑  פ. רות, ספורטאי הפועל שיכנעו בהופעה מעוררת כבוד בלינץ, דבר, 26 ביולי 1959
↑  שניידר 100 גב - 1:09.3, מעריב, 23 באוגוסט 1959
↑  שלושה שיאים ארציים נקבעו במבחן הסגל האולימפי בשחייה, דבר, 26 ביוני 1960
↑  מדליות לישראל, ארצות הברית בורמה ויוגוסלאויה בסיום תחרויות שחיה., דבר, 7 במאי 1961
↑  שיא ארצי: מלמד שחה 50 מ' גב ב-31.1 שניות., דבר, 9 ביולי 1961
↑  יהודה גורן, חמישה שיאי שחייה חדשים - שיאים ביפעת, מעריב, 9 באוגוסט 1964
↑  אהרן להב, 2 שיאים ישראלים, 3 שיאי מכביה, 2 שיאי יסוד הושגו בתחרויות השחייה, דבר, 25 באוגוסט 1965
↑  שניידר קבע 67 ש' ב-100 מ' גב; הצטרף לשחיינים היוצאים לאירופה, דבר, 12 ביוני 1966
↑   באתר sports123 (באנגלית)
↑  יורם שניידר פרש בזמן, דבר, 22 באוקטובר 1967
|  משלחת ישראל לאולימפיאדת רומא (1960)  |
| --- | --- | --- |
|  מרוץ אופני כביש | הנרי אוחיון • יצחק בן דוד |  |
|  אתלטיקה | אילנה אדיר • גדעון אריאל • עמוס גרודז'ינובסקי • אילה חצרוני • ברוך פיינברג • יאיר פנטילט • דוד קושניר • אילנה קרשיק |  |
|  הרמת משקולות | גזי כהן • אדוארד מרון |  |
|  התעמלות מכשירים | רות אבלס • ראלי בן-יהודה • מרים קארה |  |
|  סיף | דוד ואן-חלדר • מיכאל רון |  |
|  קליעה | רפאל פלס • חנן קריסטל |  |
|  שחייה | עמירם טראובר • יצחק לוריא • יורם שניידר • גרשון שפע |  |
יחסי יוון–סמואה

| יחסי יוון–סמואה |
| --- | --- |
יוון: סמואה


יוון: סמואה
שטח (בקילומטר רבוע)
131,957: 2,831
אוכלוסייה
10,020,238: 218,343
תמ"ג (במיליוני דולרים)
238,206: 934
תמ"ג לנפש (בדולרים)
23,773: 4,278
משטר
דמוקרטיה: דמוקרטיה פרלמנטרית

יחסי יוון–סמואה הם היחסים הדיפלומטיים הרשמיים שבין הרפובליקה ההלנית לבין מדינת סמואה העצמאית.
סקירה כללית

היחסים בין סמואה לבין יוון כוננו בשנת 1984. על פי משרד החוץ היווני "בין שתי המדינות יחסים ידידותיים וטובים, שיתוף הפעולה בין שתי המדינות משביע רצון, בין אם באופן דו-צדדי או באופן מולטילטרלי." אזרחי יוון יכולים להיכנס לסמואה באופן חופשי עד לשהייה של תשעים ימים. אזרחי סמואה יכולים להיכנס ליוון ללא אשרת כניסה ללא הגבלת זמן.
ייצוג

סמואה לא מיוצגת ביוון כלל.
יוון לא מיוצגת בסמואה, אלא באמצעות שגרירות שהיא מחזיקה בקנברה, בירת אוסטרליה.
ראו גם

יחסי טובאלו-יוון
יחסי יוון-פיג'י
יחסי יוון – קוריאה הצפונית

| יחסי יוון – קוריאה הצפונית |
| --- | --- |
יוון: קוריאה הצפונית


יוון: קוריאה הצפונית
שטח (בקילומטר רבוע)
131,957: 120,538
אוכלוסייה
10,020,238: 26,517,006
תמ"ג (במיליוני דולרים)
238,206: 
תמ"ג לנפש (בדולרים)
23,773: 
משטר
רפובליקה: דיקטטורה, טוטליטריזם, משטר חד מפלגתי

יחסי יוון–קוריאה הצפונית הם יחסי החוץ בין יוון לקוריאה הצפונית.